Líf og fjör hjá skólakór Sandgerðisskóla Í desember er mikið um að vera hjá skólakór Sandgerðisskóla . Stífar æfingar hafa verið hjá kórnum frá því í nóvember , þ.e. fyrir verkefni kórsins á aðventunni . Á sunnudaginn syngur kórinn á aðventutónleikum í Sandgerðiskirkju kl. 17.00 og á þriðjudaginn 10. desember kemur kórinn fram sem gestakór á Kertatónleikum Karlakórsins Keflavíkur í Ytri Njarðvíkurkirkju . Mjög skemmtileg verkefni sem kórmeðlimir ætla að klára með stæl . Kórinn fer svo í jólafrí eftir að hafa endað starfið á önninni á jólakósýstund þar sem nemendur horfa á mynd , fara í leiki og gæða sér á jólasmákökum og heitu kakói . Myndir með fréttinni voru teknar á æfingu á föstudaginn þegar kórinn æfði með píanóleikara .